17. MATURITNÝ OKRUH
Súčasná lyrická poézia

slovenská poézia po roku 1945, generácie, smery, prúdy, autori poppoézie, Osamelí bežci, Trnavská skupina (J. Kostra, P. Horov, A. Mihálik, Ľ. Feldek, J. Stacho, I. Štrpka, P. Repka, D. Hevier, K. Peteraj, B. Filan)

SPOLOČENSKÁ SITUÁCIA:
1945 – otvorenie hraníc a obnovenie kontaktov so zahraničím
-	doznieva tvorba predvojnových lit. smerov: 
•	nadrealisti – postupom času sa buď odmlčali alebo prispôsobili 
(R. Fabry, Š. Žáry, J. Lenko, V. Reisel)
•	katolícka moderna – snažia sa nájsť kompromis, ale komunizmus a kresťanstvo nemajú spoločné znaky a ciele => postupné odmlčanie 
(J. Silan, J. Haranta, P. G. Hlbina, R. Dilong)
•	davisti = ľavicovo orientovaná poézia (L. Novomeský, F. Kráľ, J. Poničan),...

1945- 48 – iba vplyv Sovietskeho zväzu a KS, ktorá vyhrala voľby 
-	Slovensko sa stáva satelitom ZSSR
-	Studená vojna medzi západným a východným blokom
-	politické procesy, cenzúra, potláčanie ľudských práv a slobôd
-	Zväz slovenských spisovateľov =ZSS (čisto komunistický útvar) 
-	schematizmus – šablónovitosť literárnych diel
-	socialistický realizmus = oficiálny umelecký smer predovšetkým satelitov ZSSR, ktorého diela majú slúžiť ľudu a oficiálnej ideológii: majú iba ilustrovať kladné stránky socializmu a spoločnosti, pričom jeho úlohou je vychovávať a získavať nadšených stúpencov režimu
=>  ospevovanie Stalina, KS, režimu, spriemyselňovania a budovateľstva
-	obmedzenie (až zakázanie) náboženskej literatúry
•	regionalisti – vlastenci opisujúci krásy domova, detstvo, minulosť, lásku – nedotknuteľné témy (J. Kostra, P. Horov, A. Plávka)

50. a 60-te roky: tvorba sa sústreďuje na človeka a jeho problémy
	- výrazné osobnosti: M. Válek, M. Rúfus – nepublikujú typické socialistické témy
1956 – smrť Stalina a následná kritika zločinov jeho režimu na 20.-tom zjazde KSSZ
1956-70 – vychádza časopis Mladá tvorba – oživenie literárnej scény
•	uverejňuje tvorbu nových autorov – tzv. trnavskej skupiny – konkretistov (Ľ. Feldek,  J. Stacho, J. Mihalkovič, J. Ondruš)
•	Osamelí bežci – odmietajú oficiálne spoločenské hodnoty (I. Laučík, I. Štrpka, P. Repka)

1968 - socializmus s ľudskou tvárou
 - noví autori, ktorí sa vyhýbajú tendenčným témam (D. Kováč, J. Buzássy)

 Od aug. ´68 (70.-80.-te roky) 
 - vpád vojsk Varšavskej zmluvy a následná normalizácia SR (návrat k pomerom spred r. 1950; zásahy do slobody vyjadrovania)
 - konsolidácia (obdobie čistiek, zastrašovania, prepúšťania, potláčania slobôd, perzekúcia =prenasledovanie, stíhanie)zánik časopisov Mladá tvorba a Kultúrny život
-	vychádzajú časopisy Dotyky a Literárny týždenník + samizdatový časopis Fragment K
-	autori boli vylúčení zo Zväzu slov. spisovateľov (ZSS) a teda mali zákaz publikovať alebo emigrovali 
-	vznikajú angažované diela (poplatné doby – hlási idei socializmu)
•	pop-poézia (popmusic) – (J. Štraser, B. Filan, K. Peteraj, M. Lasica, M. Žbirka, R. Müller, J. Urban)

80.-te roky – uvoľnenie politickej situácie  => umelecká vzbura autorov
1989 – Pád železnej opony + Nežná revolúcia ako začiatok plurality prúdov a názorov

REGIONALISTI:
=   staršia generácia básnikov (J. Kostra, P. Horov, A. Plávka)
-	opisujú krásy nedotknuteľné témy: domov, detstvo, minulosť, láska,...

Ján Kostra – redaktor v slovenskom rozhlase a šéfredaktor týždenníka Kultúrny život 
-	používa voľný verš
-	orientuje sa na Liptov
-	Moja rodná - zbierka básní (aj názov jednej básne z tejto zbierky)
-	emblémová báseň (typická pre autora, jeho typický pohľad na realitu)
-	reaguje na spoločenskú a politickú situáciu (vypuknutie 2. sv. vojny)
-	motív návratu zo sveta domov do rodného kraja (odišiel bývať z dediny do mesta)
-	vyjadruje silný vzťah k rodisku (má istotu, za ktorou sa môže vrátiť) 
-	vyznanie lásky žene je zároveň vyznaním lásky k rodnej zemi
-	personifikuje svoj rodný kraj vidí v ňom spôsob života, čistotu a neskazenosť (rodisko sa stáva symbolom národných istôt)

-	Hniezda = zbierka básní s ľúbostnou tematikou (zobrazuje lásku vo všetkých podobách)
-	motív bezstarostného detstva, domova a ženy
-	Slniečko septembra = báseň, v ktorej opisuje čistú lásku prváčika k jeho prvej pani učiteľke, ktorú pokladá za dokonalú aj napriek tomu, že ona ho nemá v láske, a ako aj iné deti ho tresce, keď si nesplní svoje povinnosti (láska – to nie je len cit, ale aj chvíle sklamania)

-	Ave Eva = palindrom (v ľubovoľnom smere má slovné spojenie vždy rovnaký význam)
-	Využíva alexandrín = 13-slabičný verš s prestávkou po 6. slabike
-	Eva = symbol ženy, ženstva
-	Ave – symbolizuje pozdrav, poklonu a úctu autora voči ženám
-	zobrazuje ženu ako nositeľku života ako základ všetkého (existencie) a vníma ju ako zbožnú, ale i zvodnú zároveň
-	lásku ženy prirovnáva k dvojsečnej zbrani, lebo dokáže raniť, ale aj potešiť a naplniť šťastím (žena = zdroj krásy, lásky i nešťastia)
-	Autor si všíma ženu vo viacerých podobách:
milenka – žiaduca žena – ospevuje krásu
matka – nositeľka a ochrankyňa života
inšpirátorka – žena snov, príčina samovrážd
ako mužský osud, cez ktorý sa vyjadruje seba samého
-	muži sa koria ženám a chcú ich za každú cenu získať (dovádzajú ich do šialenstva a žiaľu)
Pavol Horov – orientuje sa na Zemplín (odkiaľ pochádza)
-	inšpirácia: L. Novomeský (davista); nadrealistické postupy
-	zameriava sa na protivojnovú poéziu (expresívnejší ako Kostra)
-	Zradné vody spodné – prvá zbierka básní, v ktorej reaguje na vojnu
-	občianska humanistická lyrika
-	zaujíma sa o osud človeka a jeho utrpenie a zamýšľa sa nad východiskom ľudstva z tejto situácie
-	Vysoké letné nebe – básnická skladba
-	vrchol jeho básnickej kariéry
-	inšpirácia: spomienky na zosnulú matku
-	opisuje návrat do rodného kraja, v ktorom si všíma zmeny vplyvom času

Andrej Plávka – orientuje sa na Liptov
-	nadväzuje na Ľ. Štúra (4-veršová strofa) a Hviezdoslava (nové slová)
-	Tri prúty Liptova –  opisuje a spomína na detstvo na Liptove (rodičia, prvá láska)
-	Liptovská píšťala – vznikla spojením zbierky Tri prúty Liptova a cyklu Po rokoch

KONKRETISTI = TRNAVSKÁ SKUPINA (50.-60. roky):
-	inšpirácia: poetizmus, avantgarda
-	znaky tvorby: zmyslová konkrétnosť, optimizmus, fantázia, citovosť, telesnosť
=> SENZUALISTI
-	život je vyjadrovaný ako radosť, šťastie, tragika, záhada
-	život aj práca sú zobrazované s hravosťou
-	dôraz je kladený na jazyk (verbálni virtuózi)
-	prekvapivá, zvláštna, asociatívna metafora 
=> básne sú viacvýznamové a nezrozumiteľné (nemusia mať myšlienku)
-	vychádzajú z konkrétnych zážitkov (spájanie predstáv – asociácii)
-	báseň má byť sebavyjadrením autora, ktorý nechce, aby mu niekto diktoval obsah a faórmu písania (chcú umeleckú slobodu)
-	predstavitelia: Ľ. Feldek,  J. Stacho, J. Mihalkovič, J. Ondruš a J. Šimonovič

Ľubomír  Feldek - píše poéziu, prózu, divadelné hry pre deti a mládež
-	char. znak tvorby: intímnosť a jedinečnosť partnerstva muža a ženy
-	využíva experimentatívnu metaforu ( slobodne sa rozvíjajúcu)
-	Jediný slaný domov = prvotina prinášajúca moderné, spontánne, pravdivé a úprimné verše
-	Kriedový kruh – motív: vzťah muža a ženy;  ustálená láska, ktorá nachádza naplnenie v manželstve
-	kruh symbolizuje harmóniu a krásu, ktorú človek môže prežiť vo dvojici, ale i čosi negatívne, z čoho sa nemôžeme vymotať
-	život je  prezentovaný ako partnerské napätie a úsilie o jeho krehkú harmóniu (partneri sa dopĺňajú, lebo sa dobre poznajú)
-	manželstvo autor spája s veľkými víťazstvami ľudstva
-	manželstvo je víťazstvo človeka nad prírodou
-	Paracelsus – dôraz je kladený na metaforu, ktorou vyjadruje svoje pocity, nálady
-	rým je tvorený prešmyčkami a paronomázami (rieka riekne)

Ján Stacho – lekár, veľvyslanec pre Indiu, redaktor; po havárii na invalidnom dôchodku
-	Svadobná cesta – debutová zbierka, ktorá zobrazuje skutočnosť cez metafory a symboly, slová v zbierke majú úplne iný význam ako v bežnej reči
-	programová básnická zbierka s maximálnym využitím asociatívnej metafory
-	Dvojramenné čisté telo - epický rozmer príbehovosti
-	ústrednou témou je domov, ktorý je chápaný ako niečo, o čo treba bojovať
-	prirovnáva domov k vajíčku, teda symbolu zrodenia

Jozef Mihalkovič – básnik, prekladateľ a redaktor
-	char. tvorby: gnómická vecnosť (nadčasové,večné témy), zrelosť básnickej výpovede a spätosť   so životom
-	 autobiografická konkrétnosť (motívy sú viazané na rodný kraj, na okruh rodiny, ale i pracovné prostredie, kt. autor dobre poznal)
-	Ľútosť – prvá básnická zbierka
-	Príležitostné básne = texty, v ktorých nachádzame akési lyrické skice literárnych osobností
-	vyjadrujú autorov postoj k životu, v ktorom dominuje láska i prostá ľudská láskavosť, schopnosť aktívnym postojom k životu prekonať nedorozumenia a nájsť nekonfrontačné polohy života.

OSAMELÍ BEŽCI:
-	inšpirácia: dadaizmus, beatnici, Gruppo 63 (talianska skupina)
-	názov je odvodený od:
a)	záľuby autorov v behaní
b)	od anglickej novely: Osamelosť cezpoľného bežca (Alain Sillitoe) – hlavný hrdina v nej rebeluje proti spoločnosti a napokon skončí v polepšovni (ešte nebol plnoletý)
-	vypracovali manifest: Prednosti trojnohých básnikov – protestovali proti schematizmu v poézii, pokrytectvu a pretvárke v spoločnosti
-	uverejňovali svoje diela v Mladej tvorbe (časopise)
-	typická je pre nich otvorená polytematická (viacvýznamová) báseň => nedá sa kritizovať, lebo si ju môžeme vyložiť viacerými spôsobmi
-	odmietajú oficiálne spoločenské hodnoty (kultúru, režim)
•	protestujú proti spoločenskému systému a zakomponovávajú to v básniach
•	poézia má byť nehatené sebavyjadrenie autora
•	zákaz vydávania v období normalizácie

Ivan Štrpka – básnik, prozaik a textár
-	venoval sa písaniu textov piesní pre Deža Ursinyho
-	Krátke detstvo Kopijníkov = debutová zbierka, kt. spája fantazijný svet detstva. historické etapy ľudstva a modernú ľudskú civilizáciu
-	Znaky zbierky: odhodlanie k často riskantnému činu, preverovanie mravnej a fyzickej spôsobilosti postáv
-	Tristan tára – satirický názov podľa hl. predstaviteľa dadaizmu (T. Tzara)
-	tematika detstva
-	odsudzuje prázdne frázy a plytkosť spoločensko-politického života
-	Tristan vystupuje ako blázon => autor realitu nielen kritizuje, ale aj paroduje a ironizuje

Peter Repka – básnik, prozaik, dramatik, publicista
-	Sliepka v katedrále – debutová zbierka, ktorá vyjadruje sklamanie a pocity straty pri prechode z detstva do dospelosti
-	Vinníci – všetky slová začinajú na v

POP-POÉZIA (POPMUSIC):
=    spievaná poézia, čiže tvorba piesňových textov určených pre populárnu hudbu (chytľavá  melódia)
-	jej vývin súvisí so vznikom 1. big beatových (rockových) skupín v 60-tych rokoch
-	tematika: rôznorodá (prvá láska a túžba po nej, odpor a rebelantstvo voči spoločenským konvenciám, kontrast medzi svetom mladých a dospelosťou, túžba po voľnosti a bezstarostnom živote atď.) 
-	prispôsobuje sa masmédiám => využíva hovorový jazyk typický pre mladú generáciu, ktorej je poézia adresovaná (jednoduchosť, zreteľnosť)
-	autor textu sa „schováva“ za interpreta

Daniel Hevier = básnik, textár, prozaik, autor kníh pre deti
-	Motýlí kolotoč = prvá zbierka básní
-	motív: ľúbostný, prírodný, rodinný 
-	prejav zmyslu pre krásu slova a hravosť
-	radosť zo života, nežnosť, krehkosť: „Milovanie milo vanie z tvojho pohľadu“
-	prejavil radosť z krásy prírody, zo šťastného rodinného zázemia i z prvých citových očarení
-	Psí tridsiatok = satirické verše
-	Muž hľadá more  je poetickou kompozíciou o ceste muža, ktorý hľadá svoje miesto v živote najmä spoznávaním seba samého

Kamil Peteraj 
-	písal texty pre skupinu Prúdy, Pavla Hammela, Miroslava Žbirku, Mariku Gombitovú. napr. Ples zabudnutých postáv (M. Žbirka), Planéta nádej (M. Gombitová)
-	nadväzuje na poetiku konkretistov (asociatívnosť a obraznosť)
-	char.tvorby: tematická objavnosť, nekonvenčný, originálny básnický jazyk, básnická metafora a nesentimentálny prístup
-	často sa vyskytuje motív veľkomesta a metaforické videnie sveta
-	Lipohrádok = zbierka básní, v ktorej sa príroda mení na svet a ten si autora privlastňuje nielen zmyslovo, ale aj intelektuálne a citovo (približuje svet bylín, kvetov, chrobákov)
-	Faust a margaréty - všíma si človeka modernej civilizácie, mapuje najmä problematiku medziľudských vzťahov a pocity odcudzenosti
-	Breviár lásky – básnická zbierka
-	Texty, Poptexty, Bosá láska – zbierky basin
-	Lyrické korzo

Boris Filan - prozaik, režisér, scenárista
-	zaslúžil sa o zlepšenie kvality piesňových textov v 70. rokoch.
-	Tvorba najmä pre skupinu Elán: Ôsmy svetadiel, Nie sme zlí, Hodina slovenčiny, Detektívka, Stužková, Tanečnice z Lúčnice, Zaľúbil sa chlapec..  – básne o tom, aký by chcel byť
-	písal aj pre Pavla Hammela – básne o tom, aký je 
-	dlho jeho tvorba nebola publikovaná
-	tvorba je označovaná aj ako „spontánna poézia všedného dňa“ – neobsahovala pátos ani frázy
-	Túlavý psík
-	Tandem I.,II.,III. – vtipné cestopisy